Okresná prokuratúra Košice I 
Mojmírova 5, 041 47 Košice 1 	

Sp. zn. : 2 Pv 603/13/8802	Košice I, 4.3.2014
EEČ : 2-63-104-2014

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 157 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Košice I
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
2.	XXXXX
	dátum narodenia: XXXXX
Obsahom zmieru je:
- vyhlásil, že spáchal skutok, pre ktorý je stíhaný a ktorý spočíva v tom, že dňa 13.10.2013 v čase okolo 19.00 hod. v Košiciach po ul. Strojárenskej viedol osobné motorové vozidlo zn. Opel Combo, EVČ: KE XXXXX, kde pri odbočovaní vľavo na ul. Komenského nedal prednosť a narazil do chodkýň XXXXX a XXXXX, ktoré prechádzali po riadne vyznačenom priechode pre chodcov na ul. Komenského smerom k ul. Strojárenskej, pričom pri nehode utrpela XXXXX ťažké zranenia, a to zlomeninu vonkajšej plochy hlavice ľavej píšťaly s posunom kostených úlomkov a pomliaždenie a odreninu hlavy s dobou liečenia viac ako 6 týždňov a chodkyňa XXXXX utrpela pri nehode ľahké zranenia, a to pomliaždenie kostrče a krížovej oblasti a pomliaždenie a podliatinu predkolenia vľavo a lakťa vľavo s dobou liečenia do 7 dní.

- dopravnú nehodu nahlásil v poisťovni UNIQA a.s., kde je vozidlo povinne zmluvne poistené, v ktorej si poškodené uplatnia náhradu spôsobenej škody z titulu bolestného,

- dňa 20.2.2014 zložil na depozitný účet pre zmier Krajskej prokuratúry v Košiciach, č. ú. 7000194644/8180 peňažnú sumu určenú na všeobecne prospešné účely vo výške 200,-€, z ktorej 50% je určených pre Vysokošpecializovaný odborný ústav geriatrický sv. Lukáša, XXXXX, č. ú. 60131512/0200 a 50% na peňažnú pomoc poškodeným trestnými činmi podľa osobitného zákona.

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odbor kriminalnej policie - vyšetrovania pod spisovou značkou ORP-2211/2-OVK-KE-2013.
dňa 13.10.2013 v čase okolo 19.00 hod. v Košiciach po ul. Strojárenskej viedol osobné motorové vozidlo zn. Opel Combo, EVČ: KE XXXXX, kde pri odbočovaní vľavo na ul. Komenského nedal prednosť a narazil do chodkýň XXXXX a XXXXX, ktoré prechádzali po riadne vyznačenom priechode pre chodcov na ul. Komenského smerom k ul. Strojárenskej, pričom pri nehode utrpela XXXXX ťažké zranenia, a to zlomeninu vonkajšej plochy hlavice ľavej píšťaly s posunom kostených úlomkov a pomliaždenie a odreninu hlavy s dobou liečenia viac ako 6 týždňov a chodkyňa XXXXX utrpela pri nehode ľahké zranenia, a to pomliaždenie kostrče a krížovej oblasti a pomliaždenie a podliatinu predkolenia vľavo a lakťa vľavo s dobou liečenia do 7 dní.

Odôvodnenie: 
	Uznesením vyšetrovateľa Okresného riaditeľstva PZ v Košiciach, Odboru kriminálnej polície, sp. zn. ORP-2211/2-OVK-KE-2013 zo dňa 14.10.2013 bolo začaté trestné stíhanie a dňa 13.12.2013 vznesené obvinenie XXXXX pre prečin ublíženia na zdraví podľa § 157 ods. 1, ods. 2 písm. a/ Trestného zákona na tom skutkovom základe, ako je to uvedené vo výrokovej časti tohto uznesenia.

	Preskúmaním príslušného spisového materiálu som zistila, že v predmetnej trestnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

Obvinený a poškodené dňa 20.2.2014 uzavreli dohodu o zmieri, z ktorej je zrejmé, že obvinený dopravnú nehodu nahlásil príslušnej poisťovni, kde je vozidlo povinne zmluvne poistené, v ktorej si poškodené uplatnia náhradu spôsobenej škody z titulu bolestného. Obvinený skutok úprimne oľutoval a poškodeným sa ospravedlnil.

Obvinený XXXXX slobodne, vážne, zrozumiteľne a určito vyhlásil, že spáchal skutok, pre ktorý je stíhaný a svoje konanie oľutoval. Zo spáchania skutku je obvinený jednoznačne usvedčovaný výpoveďou samotných poškodených, svedka a taktiež závermi znaleckého posudku z odboru cestnej dopravy.
	
Obvinený zložil na depozitný účet Krajskej prokuratúry v Košiciach pre účely zmieru peňažnú sumu určenú na všeobecne prospešné účely vo výške 200,- €, z ktorej 50% je určených pre Vysokošpecializovaný odborný ústav geriatrický sv. Lukáša, XXXXX, č. ú. 60131512/0200 a 50% na peňažnú pomoc poškodeným trestnými činmi podľa osobitného zákona. Táto suma je primeraná závažnosti spáchaného trestného činu.
	
Obvinený a poškodené s týmto spôsobom vybavenia veci vyslovili súhlas.

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného, ktorý doposiaľ nebol súdne trestaný a na jeho osobné a majetkové pomery som dospela k záveru, že takýto spôsob rozhodnutia je dostačujúci.

S poukazom na uvedené skutočnosti bolo rozhodnuté tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu sťažnosť nie je prípustná. /§185 ods.2 Trestného poriadku/

JUDr. Jana Redayova
prokurátorka